Ad to omgange har Europa-Nævnet kigget Dansk Folkepartis regnskaber efter.

Og konklusionen er nu klar: Partiet har fulgt reglerne.

Dansk Folkeparti havde både søgt om tilskud i to europæiske fonde og i Europa-nævnet. Formålet med sejlturen var EU-debat og EU-oplysning. Derudover har partiet selv betalt for en række sideaktiviteter i forbindelse med kommunalvalget.

Om regnskabet siger nævnets formand, Anne-Marie Meldgaard:

- Det er klart adskilt og i orden, siger hun.

Læs også : Karlsson efter brev fra Europa-Parlamentet: Sagen er ikke slut

Nævnet har ligeledes accepteret Dansk Folkepartis brug af tilskud i 2014 til lastbilture til 17 byer, hvor lastbilen var prydet med et stort billede af Morten Messerschmidt.

- Da kampagnen har opfyldt det overordnede formål med puljen, nemlig at fremme debat og oplysning om Europa, har Europa-Nævnet vurderet, at Dansk Folkeparti også har fulgt reglerne i 2014, siger Anne-Marie Meldgaard.

Dansk Folkepartis organisationskonsulent, Steen Thomsen, er glad for, at Europa-Nævnet endnu engang godkender sejlturen og truckerturen.